stanford-oval/wikipedia huggingface dataset:
สัตว์ขาปล้อง
ลักษณะทั่วไป

สัตว์ขาปล้องจะมีลักษณะของลำตัวเป็นปล้อง ๆ บางจำพวกนั้นสามารถแยกส่วนต่าง ๆ ของร่างกายออกเป็น 3 ส่วน คือส่วนหัว ส่วนอกและส่วนท้อง แต่ก็มีสัตว์ขาปล้องบางจำพวกที่มีส่วนต่าง ๆ ของร่างกายเพียงแค่ 2 ส่วน คือมีเพียงแค่ส่วนหัวกับส่วนอกติดกันและส่วนท้องเท่านั้นเอง
สัตว์ขาปล้องจะมีช่องเปิดที่สำคัญ มีลักษณะเป็นรูจำนวน 2 รู และมีอวัยวะรับความรู้สึกที่ดี เคลื่อนที่ไปมาได้อย่างรวดเร็ว และหาอาหารได้อย่างง่ายดาย อาศัยอยู่เกือบทุกแห่งของโลก หรืออาจเรียกได้ว่าสัตว์ขาปล้องนั้นมีถิ่นอาศัยอยู่ทุกแห่งในโลก เรียกได้ว่าประมาณ 3 ใน 4 ของสัตว์ทั้งหลายภายในโลก คือสัตว์จำพวกสัตว์ขาปล้อง
การจัดจำแนก

ความสัมพันธ์ทางพันธุกรรมของอาร์โทรพอดใช้ข้อมูลทางพันธุกรรมจากดีเอ็นเอจากไมโทคอนเดรีย ซึ่งแบ่งย่อยได้เป็น 5 ไฟลัมย่อย คือ
ไฟลัมย่อยไทรโลบิโตมอร์ฟา สูญพันธุ์ไปหมดแล้ว พบแต่ในซากชีวิตโบราณ ถือว่าเป็นสัตว์ขาปล้องกลุ่มแรก
ไฟลัมย่อยเชลิเซอราตา ลำตัวแบ่งเป็นสองส่วนคือส่วนหัวและอกรวมเป็นชิ้นเดียวเรียกเซฟาโลทอแรกซ์ กับส่วนท้อง มีรยางค์สำคัญ 1 คู่ข้างหน้า ใช้หาอาหาร แบ่งย่อยเป็น
ชั้นเมโรสโตมาตา มีขาเดิน 5 คู่ ใช้เหงือกหายใจ (book gill) เช่น แมงดาทะเล
ชั้นอะแรกนิดา มีขาเดิน 4 คู่ ใช้ปอด (book lung) หายใจ เช่น แมงมุม แมงป่อง เห็บ ไรแข็งในสุนัข
ไฟลัมย่อยครัสตาเชีย เซฟาโลทอแรกซ์มีระยางค์ 5 คู่ แต่ละคู่มี 2 ก้าน ส่วนท้ายมีระยางค์อีก 8 คู่ อวัยวะรับความรู้สึกมีตาประกอบเป็นก้าน ขนแข็งทั่วตัวใช้รับสัมผัสและอวัยวะเกี่ยวกับการทรงตัว ระบบสืบพันธุ์แยกเพศกัน ปฏิสนธิภายใน ตัวอ่อนลอกคราบหลายครั้งกว่าจะเป็นตัวเต็มวัย ชั้นที่สำคัญได้แก่
ชั้นแบรงคิโอโพดา เช่น ไรน้ำ ไรแดง ไรสีน้ำตาล
ชั้นโคพีโพดา เช่น เหาปลา
ชั้นเซอร์ริพีเดีย เช่น เพรียงคอห่าน เพรียงหิน
ชั้นมาลาคอสตรากา เช่น กุ้งก้ามกราม กั้ง กุ้งเต้น จักจั่นทะเล ปูม้า
ไฟลัมย่อยยูนิราเมีย มีระยางค์ซึ่งไม่มีแขนง มีแอนเทนนาคู่เดียว กรามไม่แบ่งเป็นปล้อง แบ่งเป็น
ชั้นไคโลโพดา เช่นตะขาบ
ชั้นซิมไฟลา เช่น ตะขาบฝอย
ชั้นดิโพลโพดา เช่น กิ้งกือ กระสุนพระอินทร์
ชั้นปัวโรโพดา ลักษณะโดยทั่วไปคล้ายชั้นซิมไฟลา
ชั้นอินเซคตา ได้แก่ แมลง เช่น ตั๊กแตน มด ปลวก เหา ชีปะขาว แมลงสาบ
แหล่งข้อมูลอื่น

"สัตว์ขาปล้อง" ที่ Encyclopedia of Life
Venomous Arthropods เก็บถาวร 2010-01-31 ที่ เวย์แบ็กแมชชีน chapter in United States Environmental Protection Agency and University of Florida/Institute of Food and Agricultural Sciences National Public Health Pesticide Applicator Training Manual
Arthropods – Arthropoda Insect Life Forms
| --- | --- |
การแยกแยะหน่วยอนุกรมวิธาน:  Wikidata: Q1360  Wikispecies: Arthropoda  ADW: Arthropoda  BOLD: 20  BugGuide: 3  EoL: 164  EPPO: 1ARTHP  Fauna Europaea: 2  Fossilworks: 18891  GBIF: 54  iNaturalist: 47120  IRMNG: 235  ITIS: 82696  NCBI: 6656  NZOR: 3ccd1beb-10c5-4af0-861d-4030f74d80a8  WoRMS: 1065 
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  ฝรั่งเศส  BnF data  เยอรมนี  สหรัฐ  ญี่ปุ่น  เช็กเกีย
บันทึกการเกิดใหม่ในต่างโลกขององเมียวจิสุดแกร่ง

| --- | --- |
บันทึกการเกิดใหม่ในต่างโลก ขององเมียวจิสุดแกร่ง ~เทียบกับโยไคที่อยู่ใต้บัญชาแล้ว มอนสเตอร์อ่อนแอเกิน~

最強陰陽師の異世界転生記 ～下僕の妖怪どもに比べてモンスターが弱すぎるんだが～ (Saikyō Onmyōji no Isekai Tenseiki: Geboku no Yōkai-domo ni Kurabete Monsutā ga Yowasugiru n Da ga)
ชื่อภาษาอังกฤษ: The Reincarnation of the Strongest Exorcist in Another World
นวนิยายชุด
เขียนโดย: คิอิจิ โคซูซุ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: ธันวาคม พ.ศ. 2561 – ปัจจุบัน
ไลต์โนเวล
เขียนโดย: คิคิจิ โคซูซุ
วาดภาพโดย: ชิโซะ (เล่มที่ 1) คิฮิโระ ยูซูกิ (เล่มที่ 2–)
สำนักพิมพ์: ฟูตาบาชะ
ในเครือ: เอ็มโนเวลส์
กลุ่มเป้าหมาย: ชาย
วางจำหน่ายตั้งแต่: 31 กรกฎาคม พ.ศ. 2562 – ปัจจุบัน
จำนวนเล่ม: 5
มังงะ
เขียนโดย: คิอิจิ โคซูซุ
วาดภาพโดย: โทชิโนริ โอกาซากิ
สำนักพิมพ์: ฟูตาบาชะ
สำนักพิมพ์ภาคภาษาไทย: กวีบุ๊ค
ในเครือ: Monster Comics
นิตยสาร: Gaugau Monster
กลุ่มเป้าหมาย: เซเน็ง
วางจำหน่ายตั้งแต่: พฤษภาคม พ.ศ. 2563 – ปัจจุบัน
จำนวนเล่ม: 6
อนิเมะโทรทัศน์
กำกับโดย: โนบูโยชิ นางายามะ เรียวซูเกะ ชิบูยะ
เขียนบทโดย: โทโกะ มาจิดะ
ดนตรีโดย: อาริซะ โอเกฮาซามะ
สตูดิโอ: สตูดิโอบล็อง
เครือข่าย: Tokyo MX, BS11
ฉาย:  7 มกราคม พ.ศ. 2566  –  1 เมษายน พ.ศ. 2566
ตอน: 13
บันทึกการเกิดใหม่ในต่างโลกขององเมียวจิสุดแกร่ง ~เทียบกับโยไคที่อยู่ใต้บัญชาแล้ว มอนสเตอร์อ่อนแอเกิน~ (ญี่ปุ่น: 最強陰陽師の異世界転生記 ～下僕の妖怪どもに比べてモンスターが弱すぎるんだが～; โรมาจิ: Saikyō Onmyōji no Isekai Tenseiki: Geboku no Yōkai-domo ni Kurabete Monsutā ga Yowasugiru n Da ga) เป็นซีรีส์ไลต์โนเวลญี่ปุ่น เขียนโดยคิอิจิ โคซูซุ วาดภาพประกอบโดยชิโซะ (เล่มที่ 1) และคิฮิโระ ยูซูกิ (เล่มที่ 2 เป็นต้นไป) เดิมเริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรในเดือนธันวาคม พ.ศ. 2561 ภายหลังได้รับลิขสิทธิ์ตีพิมพ์โดยสำนักพิมพ์ฟูตาบาชะ ตีพิมพ์เป็นหนังสือไลต์โนเวลในเครือเอ็มโนเวลส์ตั้งแต่เดือนกรกฎาคม พ.ศ. 2562 ถึงเล่มที่ 5 มังงะดัดแปลงวาดภาพโดยโทชิโนริ โอกาซากิ เผยแพร่ออนไลน์ผ่านเว็บไซต์ Gaugau Monster ของสำนักพิมพ์ฟูตาบาชะตั้งแต่เดือนพฤษภาคม พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 6 ซีรีส์อนิเมะโทรทัศน์ดัดแปลง ผลิตโดยสตูดิโอบล็อง ออกอากาศตั้งแต่เดือนมกราคมถึงเมษายน พ.ศ. 2566
สื่อ > ไลต์โนเวล

ซีรีส์ไลต์โนเวลเขียนโดยคิอิจิ โคซูซุ เริ่มเผยแพร่ออนไลน์ในเดือนธันวาคม พ.ศ. 2561 ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร ภายหลังได้รับลิขสิทธิ์ตีพิมพ์โดยสำนักพิมพ์ฟูตาบาชะ ตีพิมพ์เป็นหนังสือไลต์โนเวลในเครือเอ็มโนเวลส์ตั้งแต่วันที่ 31 กรกฎาคม พ.ศ. 2562 ถึงเล่มที่ 5 วาดภาพประกอบโดยชิโซะ (เล่มที่ 1) และคิฮิโระ ยูซูกิ (เล่มที่ 2 เป็นต้นไป)
| # | วันที่ออกจำหน่าย | ISBN |
| --- | --- | --- |
| 1 |  31 กรกฎาคม พ.ศ. 2562 | 978-4-575-24194-5 |
| 2 |  29 กุมภาพันธ์ พ.ศ. 2563 | 978-4-575-24255-3 |
| 3 |  30 มิถุนายน พ.ศ. 2563 | 978-4-575-24294-2 |
| 4 |  28 ธันวาคม พ.ศ. 2563 | 978-4-575-24361-1 |
| 5 |  29 ตุลาคม พ.ศ. 2564 | 978-4-575-24460-1 |
สื่อ > มังงะ

มังงะดัดแปลงวาดภาพโดยโทชิโนริ โอกาซากิ เผยแพร่ออนไลน์ผ่านเว็บไซต์ Gaugau Monster ของสำนักพิมพ์ฟูตาบาชะตั้งแต่เดือนพฤษภาคม พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 6
| # | วันที่ออกจำหน่าย | ISBN |
| --- | --- | --- |
| 1 |  30 พฤษภาคม พ.ศ. 2563 | 978-4-575-41137-9 |
| 2 |  30 มกราคม พ.ศ. 2564 | 978-4-575-41201-7 |
| 3 |  30 กรกฎาคม พ.ศ. 2564 | 978-4-575-41278-9 |
| 4 |  28 มกราคม พ.ศ. 2565 | 978-4-575-41358-8 |
| 5 |  29 กรกฎาคม พ.ศ. 2565 | 978-4-575-41464-6 |
| 6 |  30 มกราคม พ.ศ. 2566 | 978-4-575-41578-0 |
สื่อ > อนิเมะ

ในวันที่ 29 มกราคม พ.ศ. 2565 มีการประกาศดัดแปลงเป็นอนิเมะ ภายหลังมีการเผยว่าเป็นซีรีส์โทรทัศน์ผลิตโดยสตูดิโอบลังก์ กำกับโดยเรียวซูเกะ ชิบูยะ โดยมีโนบูโยชิ นางายามะเป็นหัวหน้าผู้กำกับ เขียนบทโดยโทโกะ มาจิดะ ออกแบบตัวละครโดยมาซาโยชิ คิกูจิและซายากะ อูเอโนะ แต่งดนตรีประกอบโดยอาริซะ โอเกฮาซามะ ซีรีส์อนิเมะออกอากาศตั้งแต่วันที่ 7 มกราคมถึง 1 เมษายน พ.ศ. 2566 ทางช่อง Tokyo MX และ BS11 เพลงเปิดชื่อเพลงว่า "Reconnection" ร้องโดยวง Angela ส่วนเพลงเปิดชื่อเพลงว่า "ลิงก์" (リンク, Rinku) ร้องโดยอาซูมิ วากิ, เนเนะ ฮิเอดะ และอาการิ คิโต
สื่อ > อนิเมะ > รายชื่อตอน

| ตอน | ชื่อ  | กำกับโดย  | สตอรีบอร์ดโดย  | วันที่ฉายครั้งแรก  |
| --- | --- | --- | --- | --- |
| 1 | "องเมียวจิที่แข็งแกร่งที่สุด" Transliteration: "Saikyō no Onmyōji" (ญี่ปุ่น: 最強の陰陽師) | เรียวซูเกะ ชิบูยะ | เรียวซูเกะ ชิบูยะ | 7 มกราคม 2566 (2566-01-07) |
| 2 | "โรโดเนีย นครแห่งโรงเรียน" Transliteration: "Gakuen Toshi Rodonea" (ญี่ปุ่น: 学園都市ロドネア) | คาซูยะ อิชิงูริ | คาซูยะ อิชิงูริ | 14 มกราคม 2566 (2566-01-14) |
| 3 | "ผู้กล้าในคำพยากรณ์" Transliteration: "Takusen no Yūsha" (ญี่ปุ่น: 託宣の勇者) | คาซูยะ อิชิงูริ | คาซูยะ อิชิงูริ | 21 มกราคม 2566 (2566-01-21) |
| 4 | "ดันเจี้ยน กับดัก" Transliteration: "Danjon Torappu" (ญี่ปุ่น: ダンジョン・トラップ) | คานาเอะ อาโอกิ | คานาเอะ อาโอกิ | 28 มกราคม 2566 (2566-01-28) |
| 5 | "เมเบล เครน" Transliteration: "Meiberu Kurein" (ญี่ปุ่น: メイベル・クレイン) | โทมาริ โคกิ | โทมาริ โคกิ | 4 กุมภาพันธ์ 2566 (2566-02-04) |
| 6 | "ความคิดของแต่ละคร" Transliteration: "Sorezore no Omowaku" (ญี่ปุ่น: それぞれの思惑) | คิโยโตะ นากาจิมะ | คิโยโตะ นากาจิมะ | 11 กุมภาพันธ์ 2566 (2566-02-11) |
| 7 | "พี่ชายน้องสาว" Transliteration: "Kyōdai" (ญี่ปุ่น: 兄妹) | โทมาริ โคกิ | โทมาริ โคกิ | 18 กุมภาพันธ์ 2566 (2566-02-18) |
| 8 | "ความรู้สึกของอีฟา" Transliteration: "Īfa no Omoi" (ญี่ปุ่น: イーファの想い) | Seung Deok Kim | คานาเอะ อาโอกิ | 25 กุมภาพันธ์ 2566 (2566-02-25) |
| 9 | "การตัดสินใจของอีฟา" Transliteration: "Īfa no Ketsui" (ญี่ปุ่น: イーファの決意) | ชูจิ มายาซากิ | คาซูยะ อิชิงูริ | 4 มีนาคม 2566 (2566-03-04) |
| 10 | "องค์หญิงศักดิ์สิทธิ์" Transliteration: "Seikōjo" (ญี่ปุ่น: 聖皇女) | ชิเงกิ อาวาอิ | โทมาริ โคกิ | 11 มีนาคม 2566 (2566-03-11) |
| 11 | "มองอนาคต" Transliteration: "Miraishi" (ญี่ปุ่น: 未来視) | ซูมิโอะ วาตานาเบะ | โทมาริ โคกิ | 18 มีนาคม 2566 (2566-03-18) |
| 12 | "จอมมารที่เลวร้ายที่สุด" Transliteration: "Saiaku no Maō" (ญี่ปุ่น: 最悪の魔王) | เรียวเฮ เอ็นโด Lee Kisup | นางิซะ มิยาซากิ | 25 มีนาคม 2566 (2566-03-25) |
| 13 | "การเดินทางครั้งใหม่" Transliteration: "Arata Naru Tabidachi" (ญี่ปุ่น: 新たなる旅立ち) | คิโยโตะ นากาจิมะ | ฮิโรยูกิ ยามาดะ | 1 เมษายน 2566 (2566-04-01) |
แหล่งข้อมูลอื่น

เว็บโนเวล ที่โชเซ็ตสึกะ นิ นาโร (ญี่ปุ่น)
เว็บไซต์ทางการของไลต์โนเวล (ญี่ปุ่น)
เว็บไซต์ทางการของอนิเมะ (ญี่ปุ่น)
อนิเมะ ไซเกียว องเมียวจิ โนะ อิเซไก เท็นเซกิ ที่ปีลีปีลี
บันทึกการเกิดใหม่ในต่างโลกขององเมียวจิสุดแกร่ง (นิยาย) ที่เครือข่ายข่าวอนิเมะ
| ด ค กสตูดิโอบล็อง |
| --- | --- |
ซีรีส์โทรทัศน์:  บาสใสวัยซน! (พ.ศ. 2554)  โบกุ โนะ คาโนโจะ กะ มาจิเมะ ซูงิรุ โชโจะ บิตช์ โนะ เค็ง (พ.ศ. 2560)  อุระมิจิโอนี่ซัง (พ.ศ. 2564)  บันทึกการเกิดใหม่ในต่างโลกขององเมียวจิสุดแกร่ง (พ.ศ. 2566)  อายากะ ตำนานเกาะพิศวง (พ.ศ. 2566)  แวมไพร์ในหอพักชาย (พ.ศ. 2567)  โคโจ เด็งกะ โนะ คาเทอิเกียวชิ (พ.ศ. 2568) 
โอวีเอ:  Goulart Knights: Evoked the Beginning Black (พ.ศ. 2553)  Goulart Knights: Evoked the Beginning White (พ.ศ. 2554)  โบกุ โนะ คาโนโจะ กะ มาจิเมะ ซูงิรุ โชโจะ บิตช์ โนะ เค็ง โอวีเอ (พ.ศ. 2561) 
 หมวดหมู่
กบฏ ร.ศ. 130

กบฏ ร.ศ. 130 เป็นความพยายามเปลี่ยนแปลงการปกครองแบบสาธารณรัฐที่เกิดขึ้นในช่วงปี พ.ศ. 2455 ในรัชสมัยพระบาทสมเด็จพระมงกุฎเกล้าเจ้าอยู่หัว สาเหตุเกิดจากนายทหารและปัญญาชนกลุ่มหนึ่งไม่พอใจต่อการปกครองแบบสมบูรณาญาสิทธิราชย์และการบริหารราชการของพระมงกุฎเกล้า
เหตุการณ์

คณะผู้ก่อการได้รวมตัวกันเป็นครั้งแรกเมื่อวันที่ 13 มกราคม พ.ศ. 2455 (หากนับแบบเก่าจะเป็น 2454) ประกอบด้วยผู้ร่วมคณะเริ่มแรกจำนวน 7 คน คือ
ร้อยเอกขุนทวยหาญพิทักษ์ เป็นหัวหน้า
ร้อยตรีเหรียญ ศรีจันทร์ สังกัดกรมทหารราบที่ 11 รักษาพระองค์
ร้อยตรีจรูญ ษตะเมษ สังกัดกองปืนกลรักษาพระองค์
ร้อยตรีเนตร พูนวิวัฒน์ สังกัดกองปืนกลรักษาพระองค์
ร้อยตรีปลั่ง บูรณโชติ สังกัดกองปืนกลรักษาพระองค์
ร้อยตรีหม่อมราชวงศ์แช่ รัชนิกร สังกัดโรงเรียนนายสิบ
ร้อยตรีเขียน อุทัยกุล สังกัดโรงเรียนนายสิบ
และมีการประชุมอีกหลายครั้ง ที่สุดคณะผู้ก่อการวางแผนจะก่อการในวันที่ 1 เมษายน อันเป็นวันขึ้นปีใหม่สู่ พ.ศ. 2455 และเป็นวันพระราชพิธีถือน้ำพระพิพัฒน์สัตยา ผู้ที่จับสลากว่าต้องเป็นคนลงมือลอบปลงพระชนม์ คือ ร้อยเอกหลวงสินาดโยธารักษ์ (ยุทธ คงอยู่) เกิดเกรงกลัวความผิด จึงนำความไปแจ้งหม่อมเจ้าพันธุ์ประวัติ ผู้บังคับการกรมทหารช่างที่ 1 รักษาพระองค์ และพากันนำความไปแจ้ง สมเด็จเจ้าฟ้ากรมหลวงพิษณุโลกประชานาถ ซึ่งพระองค์พิโรธมาก ถึงกับจับคณะผู้ก่อการโยนใส่ห้องขังและกระชากอินทรธนูที่ติดอยู่บนเครื่องแบบที่บ่าด้วยพระหัตถ์พระองค์เอง
ความทราบไปถึงพระบาทสมเด็จพระมงกุฎเกล้าเจ้าอยู่หัว ที่ประทับอยู่ที่พระราชวังสนามจันทร์ นครปฐม คณะทั้งหมดจึงถูกจับกุมเมื่อวันที่ 27 กุมภาพันธ์ ถูกส่งตัวไปคุมขังที่คุกกองมหันตโทษที่สร้างขึ้นใหม่  ถูกศาลทหารพิพากษาให้ประหารชีวิต 3 คน จำคุกตลอดชีพ 20 คน และจำคุกนานลดหลั่นกันตามความผิด โทษที่น้อยคือจำคุกมีกำหนด 12 ปี ในข้อหาว่าจะเปลี่ยนแปลงราชประเพณีการปกครองของพระราชอาณาจักรและทำการกบฏประทุษร้ายพระเจ้าแผ่นดิน แต่ด้วยพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว มีพระบรมราชวินิจฉัยว่า ความผิดของพวกเขาเหล่านี้มี "ข้อสำคัญที่จะกระทำร้ายต่อตัวเรา เราไม่ได้มีจิตพยาบาทอาฆาตมาดร้ายต่อพวกนี้ เห็นควรที่จะลดหย่อนผ่อนโทษโดยฐานกรุณา ซึ่งเป็นอำนาจของพระเจ้าแผ่นดินจะยกให้ได้" ดังนั้น ผู้ที่มีชื่อถูกประหารชีวิต 3 คน จึงได้รับการลดโทษลงมาเป็นจำคุกตลอดชีวิต และผู้ที่มี่ชื่อถูกจำคุกตลอดชีวิต 20 คนให้ลดโทษลงมาเหลือจำคุก 20 ปี อีก 68 คนซึ่งมีโทษจำคุกต่างกันนั้น ให้รอการลงอาญาไว้
คณะผู้ก่อการทั้งหมด 23 คนได้รับพระราชทานอภัยโทษในพระราชพิธีฉัตรมงคล เดือนพฤศจิกายน พ.ศ. 2467 ครบรอบปีที่ 15 ของการครองราชย์
ดูเพิ่ม

| --- | --- |
 ความเคลื่อนไหวสู่การปฏิวัติสยาม  โรเบิร์ต ฮันเตอร์  เฮนรี เบอร์นี  จอห์น เบาว์ริง  หมอบรัดเลย์  ฌ็อง-บาติสต์ ปาลกัว  หลุยส์ ลาร์นอดี  แอนนา ลีโอโนเวนส์:  ก.ศ.ร. กุหลาบ  เทียนวรรณ  เกิด บุนนาค  อำแดงเหมือน  นรินทร์กลึง  ถวัติ ฤทธิเดช  คณะราษฎร  การปฏิวัติสยาม พ.ศ. 2475
หนังสืออ่านเพิ่ม

แถมสุข นุ่มนนท์. ยังเติร์กรุ่นแรก กบฎ ร.ศ. 130. กรุงเทพฯ: เรืองศิลป์, 2522.
วาสนา วงศ์สุรวัฒน์. จากปฏิวัติซินไห่ ถึง กบฏ ร.ศ. 130 อะไรคือปฏิวัติ? อะไรคือกบฏ? อะไรคือสำเร็จ? อะไรคือล้มเหลว? ใน สุธาชัย ยิ้มประเสริฐ และทิพย์พาพร ตันติสุนทร (บก.), จาก 100 ปี ร.ศ. 130 ถึง 80 ปี ประชาธิปไตย. กรุงเทพฯ: สถาบันนโยบายศึกษา, 2556.
เหรียญ ศรีจันทร์ และเนตร พูนวิวัฒน์. ปฏิวัติ ร.ศ. 130. กรุงเทพฯ: มติชน, 2556.
อัจฉราพร กมุทพิสมัย. กบฏ ร.ศ.130: กบฏเพื่อประชาธิปไตย แนวคิดทหารใหม่. กรุงเทพฯ: อมรินทร์วิชาการ, 2542.
รายชื่อตอนโบรูโตะ (มังงะ)

บทความนี้คือ รายชื่อตอนโบรูโตะฉบับมังงะ
โบรูโตะ: นารูโตะ เน็กซ์ เจนเนเรชั่น

| 0 | 1 | 2 | 3 |
| --- | --- | --- | --- |
| เล่มที่ | วันวางจำหน่าย | ชื่อเล่ม | รายชื่อตอนที่ |
| 1 |  4 สิงหาคม 2559  19 มิถุนายน 2560 | อุซึมากิ โบรูโตะ !! |  ตอนที่ 1 อุซึมากิ โบรูโตะ !!  ตอนที่ 2 เริ่มต้นการฝึก !!  ตอนที่ 3 การสอบคัดเลือกจูนินเริ่มขึ้น !!  ตอนพิเศษ เส้นทางที่จันทร์เพ็ญทอแสง |
| 2 |  2 ธันวาคม 2559  12 กันยายน 2560 | เจ้าพ่อบ้า...!! |  ตอนที่ 4 เจ้าพ่อบ้า...!!  ตอนที่ 5 โมโมชิกิ และ คินชิกิ!!  ตอนที่ 6 ผู้พ่ายแพ้  ตอนที่ 7 พุ่งชน…!! |
| 3 |  2 พฤษภาคม 2560  8 พฤศจิกายน 2560 | เรื่องราวของฉัน...!! |  ตอนที่ 8 นายต้องทำ  ตอนที่ 9 นายเหมือน...  ตอนที่ 10 เรื่องราวของฉัน...!!  ตอนที่ 11 ภารกิจใหม่!! |
| 4 |  2 พฤศจิกายน 2560  31 สิงหาคม 2561 | คุณค่าของการ์ด!! |  ตอนที่ 12 เพื่อน…!!  ตอนที่ 13 คุณค่าของการ์ด!!  ตอนที่ 14 ทีมเวิร์ค...!!  ตอนที่ 15 เงาที่คอยสนับสนุน...!! |
| 5 |  2 พฤษภาคม 2561  30 พฤษภาคม 2562 | อาโอ |  ตอนที่ 16 ภาชนะ  ตอนที่ 17 อาโอ  ตอนที่ 18 มือ  ตอนที่ 19 หุ่นเชิด |
| 6 |  4 ตุลาคม 2561  2 มีนาคม 2563 | คามะ |  ตอนที่ 20 เทคโนโลยีของนินจา  ตอนที่ 21 วิธีการใช้  ตอนที่ 22 บทสรุปของการต่อสู้อันดุเดือด!  ตอนที่ 23 คามะ |
| 7 |  4 กุมภาพันธ์ 2562  15 มิถุนายน 2563 | คาวากิ |  ตอนที่ 24 คาวากิ  ตอนที่ 25 เสียงสะท้อน  ตอนที่ 26 ของขวัญ  ตอนที่ 27 การเจรจาล้มเหลว…!! |
| 8 |  4 มิถุนายน 2562  17 เมษายน 2564 | สัตว์ประหลาด...!! |  ตอนที่ 28 ดอกไม้  ตอนที่ 29 คาถาแยกเงา  ตอนที่ 30 การเผชิญหน้า!!  ตอนที่ 31 สัตว์ประหลาด...!! |
| 9 |  4 ตุลาคม 2562  9 มิถุนายน 2564 | ขึ้นอยู่กับนาย |  ตอนที่ 32 ความรู้สึกรับผิดชอบ  ตอนที่ 33 เกินขีดจำกัด...!!  ตอนที่ 34 การฝึก!!  ตอนที่ 35 ขึ้นอยู่กับนาย |
| 10 |  4 มกราคม 2563  | ตัวอันตราย |  ตอนที่ 36 การจู่โจมที่ไม่คาดคิด...!!  ตอนที่ 37 แนวร่วม!!  ตอนที่ 38 ตัวอันตราย  ตอนที่ 39 ข้อพิสูจน์ |
| 11 |  13 พฤษภาคม 2563  | ทีม 7 ใหม่ |  ตอนที่ 40 คาถาที่มองไม่เห็น  ตอนที่ 41 ทีม 7 ใหม่  ตอนที่ 42 การฟื้นฟู  ตอนที่ 43 รูปลักษณ์ที่ปรากฏ...!! |
| 12 |  4 กันยายน 2563  | ตัวตนที่แท้จริง |  ตอนที่ 44 อามาโดะ  ตอนที่ 45 การแปรพักตร์  ตอนที่ 46 ตัวตนที่แท้จริง  ตอนที่ 47 ชะตาที่กำหนดไว้ |
| 13 |  4 มกราคม 2564  | การเสียสละ |  ตอนที่ 48 ไทม์ลิมิต!!  ตอนที่ 49 เตรียมพร้อม  ตอนที่ 50 คุณค่าที่แฝงอยู่  ตอนที่ 51 การเสียสละ |
| 14 |  30 เมษายน 2564  | มรดก |  ตอนที่ 52 แบริออนโหมด  ตอนที่ 53 มันคือความเป็นจริง  ตอนที่ 54 พี่น้อง  ตอนที่ 55 มรดก |
| 15 |  3 กันยายน 2564  | งานที่เหมาะสมสำหรับคนโง่และไอ้สารเลว |  ตอนที่ 56 โค้ด  ตอนที่ 57 เอดะ  ตอนที่ 58 งานที่เหมาะสมกับคนโง่และคนบ้า  ตอนที่ 59 อัศวิน |
| 16 |  4 มกราคม 2565  | ความบ้าคลั่ง |  ตอนที่ 60 สถานที่ที่เป็นของ  ตอนที่ 61 ความบ้าคลั่ง  ตอนที่ 62 วิ่งเข้ามา  ตอนที่ 63 ถามคำถามไม่มี |
| 17 |  2 พฤษภาคม 2565  | รอยแยก |  ตอนที่ 64 ควบคุม  ตอนที่ 65 พลังคามะ  ตอนที่ 66 ทำหรือตาย  ตอนที่ 67 รอยแยก |
| 18 |  2 กันยายน 2565  | อุปสรรค |  ตอนที่ 68 แผลเป็น  ตอนที่ 69 เชลยศึก  ตอนที่ 70 จากก้นบึ้งของหัวใจของฉัน  ตอนที่ 71 อุปสรรค |
| 19 |  3 กุมภาพันธ์ 2566  | อาณาจักรของพระเจ้า |  ตอนที่ 72 เล็กลงและมีประโยชน์มากขึ้น  ตอนที่ 73 ภารกิจพิเศษ  ตอนที่ 74 บัพติศมาด้วยไฟ  ตอนที่ 75 อาณาจักรของพระเจ้า |
| 20 |  2 มิถุนายน 2566  | ผู้ทรงอำนาจ |  ตอนที่ 76 สถานที่ศักดิ์สิทธิ์ของผู้หญิง  ตอนที่ 77 เวลาใกล้เข้ามา  ตอนที่ 78 สุดยอดคนโง่  ตอนที่ 79 ผู้ทรงอำนาจ  ตอนที่ 80 พ่อจะทำอะไร! |
โบรูโตะ: สองกระแสน้ำวนสีคราม

| 0 | 1 | 2 | 3 |
| --- | --- | --- | --- |
| เล่มที่ | วันวางจำหน่าย | ชื่อเล่ม | รายชื่อตอนที่ |
| 1 |  2 กุมภาพันธ์ 2567  | โบรูโตะ |  ตอนที่ 1 โบรูโตะ  ตอนที่ 2 ต้นไม้  ตอนที่ 3 เกลียววังงน  ตอนที่ 4 การตื่น |
| 2 |  2 พฤษภาคม 2567  | ที่อยู่ของดวงอาทิตย์ |  ตอนที่ 5 เป้าหมาย  ตอนที่ 6 สามปี  ตอนที่ 7 ที่อยู่ของดวงอาทิตย์  ตอนที่ 8 เป็นยังไงก็ช่าง |
| 3 |  4 กันยายน 2567  | เก้าหาง |  ตอนที่ 9 เก้าหาง  ตอนที่ 10 องค์ประกอบ  ตอนที่ 11 เอาจริง  ตอนที่ 12 ก้อนหนาม |
การเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2563

การเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2563 เป็นการเลือกตั้งสมาชิกสภาผู้แทนราษฎรจังหวัดลำปาง แทนที่นายอิทธิรัตน์ จันทรสุรินทร์ ที่ได้เสียชีวิตลงเมื่อวันที่ 7 พฤษภาคม พ.ศ. 2563 โดยกำหนดวันเลือกตั้งในวันที่ 20 มิถุนายน พ.ศ. 2563
ที่มา

เมื่อวันที่ 7 พฤษภาคม 2563 นายอิทธิรัตน์ จันทรสุรินทร์ สมาชิกสภาผู้แทนราษฎร พรรคเพื่อไทย ได้เสียชีวิตลงด้วยอาการติดเชื้อในกระแสเลือด โดยก่อนหน้านี้ นายอิทธิรัตน์ รักษาตัวอยู่ที่โรงพยาบาลพระมงกุฎเกล้า และเสียชีวิตในเวลาต่อมา
ผู้สมัคร

คณะกรรมการการเลือกตั้ง ได้มติกำหนดวันรับสมัครคือวันที่ 22 พฤษภาคม – 26 พฤษภาคม พ.ศ. 2563 และกำหนดวันเลือกตั้งคือวันที่ 20 มิถุนายน พ.ศ. 2563 เนื่องจากเป็นวันที่สามารถจัดการเลือกตั้งได้ภายใน 45 วัน นับแต่วันที่ตำแหน่งว่างลงตามที่รัฐธรรมนูญกำหนด
| พรรค | พรรค | ผู้สมัคร | หมายเลข |
| --- | --- | --- | --- |
|  | พลังประชารัฐ | วัฒนา สิทธิวัง | 1 |
|  | เสรีรวมไทย | ร้อยตำรวจโท สมบูรณ์ กล้าผจญ | 2 |
|  | พลังท้องถิ่นไท | อำพล คำศรีวรรณ | 3 |
|  | ไทรักธรรม | องอาจ ศรีอนันต์เศรษฐ์ | 4 |
|  | เศรษฐกิจใหม่ | ปทิตตา ชัยมูลชื่น | 5 |
ผู้สมัคร > ปฏิกิริยาในการรับสมัคร

พรรคเพื่อไทย มีมติส่งนายพินิจ จันทรสุรินทร์ อดีตรัฐมนตรีว่าการกระทรวงเกษตรและสหกรณ์ และเป็นบิดาของนายอิทธิรัตน์ จันทรสุรินทร์ ลงสมัครรับเลือกตั้งซ่อม แต่เมื่อถึงวันสมัครวันสุดท้ายผลปรากฏตามว่านายพินิจ ไม่ได้เดินทางมาสมัครแต่อย่างใด เป็นผลให้ในการเลือกตั้งครั้งดังกล่าวไม่มีผู้สมัครของพรรคเพื่อไทยลงชิงชัย
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ> ศ. 2563.พรรค | ผลการเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ> ศ. 2563.พรรค | ผลการเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ> ศ. 2563.ผู้สมัคร | ผลการเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ> ศ. 2563.คะแนนเสียง | ผลการเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ> ศ. 2563.% | ผลการเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ> ศ. 2563.± |
| --- | --- | --- | --- | --- | --- |
|  | พลังประชารัฐ   | วัฒนา สิทธิวัง (1) | 61,914 | 59.97 | +33.90 |
|  | เสรีรวมไทย   | ร้อยตำรวจโทสมบูรณ์ กล้าผจญ (2) | 38,336 | 37.14 | +35.02 |
|  | เศรษฐกิจใหม่  | ปทิตตา ชัยมูลชื่น (5) | 2,465 | 2.39 | +1.26 |
|  | พลังท้องถิ่นไท    | อำพล คำศรีวรรณ (3) | 292 | 0.28 | –0.12 |
|  | ไทรักธรรม  | องอาจ ศรีอนันต์เศรษฐ์ (4) | 227 | 0.22 | +0.14 |
| ผลรวม | ผลรวม | ผลรวม | 103,234 | 100.00 | — |

| บัตรดี | บัตรดี | บัตรดี | 103,234 | 93.84 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 3,032 | 2.76 | – |
| บัตรเสีย | บัตรเสีย | บัตรเสีย | 3,741 | 3.40 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 110,007 | 67.52 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 162,920 | 100.00 | — |
: พลังประชารัฐ   ได้ที่นั่งจาก เพื่อไทย  
ทั้งนี้ หลังจากที่ผู้ได้รับเลือกตั้ง นายวัฒนา สิทธิวัง ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา
ดูเพิ่ม

วิกิซอร์ซมีงานที่เกี่ยวข้องกับ จดหมายร้องเรียนการเลือกตั้งซ่อม เขต 4 จังหวัดลำปาง พ.ศ. 2563
การเลือกตั้งสมาชิกสภาผู้แทนราษฎรจังหวัดนครปฐม เขต 5 แทนตำแหน่งที่ว่าง พ.ศ. 2562

การเลือกตั้งสมาชิกสภาผู้แทนราษฎรจังหวัดนครปฐม เขต 5 แทนตำแหน่งที่ว่าง พ.ศ. 2562 เป็นการเลือกตั้งสมาชิกสภาผู้แทนราษฎรจังหวัดนครปฐม แทนที่นางจุมพิตา จันทรขจร ที่ได้ลาออกโดยให้เหตุผลเรื่องปัญหาสุขภาพ โดยกำหนดวันเลือกตั้งในวันที่ 23 ตุลาคม พ.ศ. 2562
ที่มา

ในวันที่ 10 กันยายน พ.ศ. 2562 ฝ่ายกฎหมาย พรรคอนาคตใหม่ ได้เดินทางไปที่สำนักเลขาธิการสภาผู้แทนราษฎร เพื่อยื่นหนังสือลาออกของนางจุมพิตา จันทรขจร สมาชิกสภาผู้แทนราษฎร พรรคอนาคตใหม่ เขต 5 จังหวัดนครปฐม ซึ่งมีปัญหาสุขภาพจากการประสบอุบัติเหตุจนไม่สามารถปฏิบัติหน้าที่ได้
ผู้สมัคร

คณะกรรมการการเลือกตั้ง ได้มติกำหนดวันรับสมัครคือวันที่ 30 กันยายน – 4 ตุลาคม พ.ศ. 2562 และกำหนดวันเลือกตั้งคือวันที่ 23 ตุลาคม พ.ศ. 2562 เนื่องจากเป็นวันที่สามารถจัดการเลือกตั้งได้ภายใน 45 วัน นับแต่วันที่ตำแหน่งว่างลงตามที่รัฐธรรมนูญกำหนด
| พรรค | พรรค | ผู้สมัคร | หมายเลข |
| --- | --- | --- | --- |
|  | ชาติไทยพัฒนา | เผดิมชัย สะสมทรัพย์ | 1 |
|  | พลังสังคม | ศิริขวัญ แย้มมูล | 2 |
|  | ประชาธิปัตย์ | สุรชัย อนุตธโต | 3 |
|  | เสรีรวมไทย | ลาวัลย์ สิงห์สถิต | 4 |
|  | ไทยศรีวิไลย์ | ปริมปรางค์ แสงสว่าง | 5 |
|  | อนาคตใหม่ | ไพรัฏฐโชติก์ จันทรขจร | 6 |
|  | เพื่อชีวิตใหม่ | เพชร จันทร์ดา | 7 |
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎร จังหวัดนครปฐม เขต 5 แทนตำแหน่งที่ว่าง> พรรค | ผลการเลือกตั้งสมาชิกสภาผู้แทนราษฎร จังหวัดนครปฐม เขต 5 แทนตำแหน่งที่ว่าง> พรรค | ผลการเลือกตั้งสมาชิกสภาผู้แทนราษฎร จังหวัดนครปฐม เขต 5 แทนตำแหน่งที่ว่าง> ผู้สมัคร | ผลการเลือกตั้งสมาชิกสภาผู้แทนราษฎร จังหวัดนครปฐม เขต 5 แทนตำแหน่งที่ว่าง> คะแนนเสียง | ผลการเลือกตั้งสมาชิกสภาผู้แทนราษฎร จังหวัดนครปฐม เขต 5 แทนตำแหน่งที่ว่าง> % | ผลการเลือกตั้งสมาชิกสภาผู้แทนราษฎร จังหวัดนครปฐม เขต 5 แทนตำแหน่งที่ว่าง> ± |
| --- | --- | --- | --- | --- | --- |
|  | ชาติไทยพัฒนา   | เผดิมชัย สะสมทรัพย์ (1)✔ | 37,675 | 42.90 | +30.85 |
|  | อนาคตใหม่   | ไพรัฏฐโชติก์ จันทรขจร (6) | 28,216 | 32.39 | –1.14 |
|  | ประชาธิปัตย์   | สุรชัย อนุตธโต (3) | 18,425 | 21.15 | +2.53 |
|  | เสรีรวมไทย   | ลาวัลย์ สิงห์สถิต (4) | 2,261 | 2.60 | –3.30 |
|  | ไทยศรีวิไลย์    | ปริมปรางค์ แสงสว่าง (5) | 465 | 0.53 | +0.14 |
|  | เพื่อชีวิตใหม่   | เพชร จันทร์ดา (7) | 226 | 0.26 | – |
|  | พลังสังคม  | ศิริขวัญ แย้มมูล (2) | 154 | 0.18 | +0.06 |
| ผลรวม | ผลรวม | ผลรวม | 87,424 | 100.00 | — |

| บัตรดี | บัตรดี | บัตรดี | 87,424 | 96.03 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 1,996 | 2.19 | – |
| บัตรเสีย | บัตรเสีย | บัตรเสีย | 1,623 | 1.78 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 91,043 | 63.43 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 143,542 | 100.00 | — |
: ชาติไทยพัฒนา   ได้ที่นั่งจาก อนาคตใหม่